**VILNIAUS RAJONO SAVIVALDYBĖS ADMINISTRACIJA**

**ŠVIETIMO SKYRIAUS**

**2014 METŲ**

**I PUSMEČIO**

**VEIKLOS ATASKAITA**

**2014-08-28**

**Vilnius**

2014 metais Vilniaus rajono savivaldybės Švietimo veiklą **buvo tęsiama pagal šiuos prioritetus:**

1. **- pilietinio ir etninio ugdymo stiprinimas;**
2. - **mokyklų vadovų, mokytojų ir pagalbos mokiniui specialistų profesines bei asmeninių kompetencijų tobulinimas;**
3. **- kokybiškas mokinių ugdymo(si) poreikių tenkinimas, emocinis bei fizinis saugumas;**
4. **- ugdymo(si) lyderystės plėtra mokykloje.**

**Švietimo įstaigų tinklas**

2014 metų I pusmetį Vilniaus rajono savivaldybės švietimo įstaigų tinklas apima 46 bendrojo ugdymo mokyklas (iš jų: gimnazijų – 15, vidurinių mokyklų – 11, pagrindinių mokyklų – 10, daugiafunkcis centras – 1, pradinių mokyklų – 3, mokyklų-darželių – 6) ir 23 neformaliojo švietimo įstaigas (iš jų: ikimokyklinio ugdymo įstaigų – 19, muzikos mokyklų – 2, meno mokykla – 1, sporto mokykla – 1).

Nuo 2014 m. rugsėjo 1 d. bus reorganizuotos kelios ikimokyklinio ugdymo įstaigos: Sužionių ir Buivydžių vaikų darželiai taps atitinkamų vidurinių mokyklų ikimokyklinio ugdymo skyriais; Nemenčinės vaikų lopšelis-darželis reorganizuojamas padalijimo būdu – nuo šių mokslo metų Nemenčinėje veiks 2 atskiros ikimokyklinio ugdymo įstaigos, steigiami Riešės pagrindinės mokyklos skyrius Karvio mokykla - daugiafunkcis centras, Rudausių mokykla - daugiafunkcis centras, Pagirių gimnazijos skyrius Mažųjų Lygainių mokykla-daugiafunkcis centras, Marijampolio pradinė mokykla taps Rudaminos Ferdinando Ruščico gimnazijos skyriumi.

**Mokinių pasiskirstymas bendrojo ugdymo mokyklose pagal ugdomąją kalbą**

|  |  |  |
| --- | --- | --- |
| *Mokomoji kalba* | *2012-2013 m. m.* | *2013-2014 m. m.* |
| *mokyklų skaičius* | *mokinių**skaičius* | *%* | *mokyklų**skaičius* | *mokinių**skaičius* | ***%*** |
| lenkų | 37 | 4 831 | 56,3 | 37  | 4 736 | 56,2 |
| lietuvių | 18 | 3 455 | 40,3 | 18  | 3 392 | 40,3 |
| rusų |  5 |  295 |  3,4 | 4  | 295 | 3,5 |
| **Iš viso:** |  | **8 581** |  |  | **8 423** |  |

Nuo 2014-09-01 d. bendrojo ugdymo įstaigose laukiama 8 140 mokinių iš jų 680 pirmokų (lietuvių – 285, lenkų – 363 ir rusų – 32).

**Vaikų pasiskirstymas ikimokyklinio ugdymo įstaigose**

(darželiuose, lopšeliuose-darželiuose, mokyklose-darželiuose) pagal ugdomąją kalbą

|  |  |  |
| --- | --- | --- |
| *Ugdomoji kalba* | *2012-2013 m. m.* | *2013-2014 m. m.* |
| *įstaigų skaičius* | vaikų skaičius | ***%*** | *Įstaigų skaičius* | vaikų skaičius | ***%*** |
| lenkų | 23 | **877** | **46,8** | 23 | **956** | **48,2** |
| lietuvių | 22 | **950** | **50,7** | 20 | **997** | **50,2** |
| Rusų | 1 | **46** | **2,5** | 1 | **32** | **1,6** |
| **Iš viso:** |  | **1 873** |  |  | **1 985** |  |

Nuo 2014-09-01 d. ikimokyklinėse įstaigose laukiama 1 872 vaikus 98 grupėse (lietuvių – 878, lenkų – 975 ir rusų – 19).

**Priešmokyklinis ugdymas**

|  |  |  |  |  |  |  |  |
| --- | --- | --- | --- | --- | --- | --- | --- |
| *Mokomoji kalba* | *Gimnazijos* | *Vidurinės mokyklos* | *Pagrindinės mokyklos* | *Pradinės mokyklos* | *Mokyklos-darželiai* | *Vaikų darželiai* | ***Iš viso*** |
| Vaikų skaičius | Grupių skaičius | Vaikų skaičius | Grupių skaičius | Vaikų skaičius | Grupių skaičius | Vaikų skaičius | Grupių skaičius | Vaikų skaičius | Grupių skaičius | Vaikų skaičius | Grupių skaičius | **Grupių skaičius** | **Vaikų** |
| **skaičius** | **%** |
| *lietuvių* | 46 | 4 | 24 | 2 | - | - | 25 | 2 | 47 | 2 | 122 | 6 | **16** | **264** | **30,0** |
| *lenkų* | 114 | 7 | 160 | 12 | 170 | 12 | 10 | 1 | 46 | 3 | 97 | 6 | **41** | **597** | **67,8** |
| *rusų* | - | - | 19 | 1 | - | - | - | - | - | - | - | - | **1** | **19** | **2,2** |
| **Iš viso** | **160** | **9** | **203** | **15** | 170 | 12 | **35** | **3** | **93** | **5** | **219** | **12** | **58** | **880** |  |

Iš viso 2013–2014 mokslo metais švietimo įstaigose veikė 58 priešmokyklinio ugdymo grupės, kurias lankė 880 vaikų.

Nuo rugsėjo 1 d. 57 priešmokyklinėse grupėse laukiami 856 vaikai.

Verta paminėti, kad savivaldybė deda visas pastangas, kad pagerinti ugdymo prieinamumą. Kiekvienais metais steigia ikimokyklines, priešmokyklines grupes, stato ikimokyklines įstaigas. Kiekvienoje įstaigoje, jei yra poreikis, sudaromos sąlygos privalomo priešmokyklinio ugdymo įvedimui.

**Vadovų atestacija**

Vilniaus rajono mokyklose 2014 m. dirbo 142 vadovai (+2 m.a.) (2013 - 147). Iš jų 65 atestuoti, t.y. 46 proc.: 24 atestuoti antrajai vadybos kategorijai, t.y. 17 proc.; 41 atestuotas trečiajai vadybos kategorijai, t.y. 29 proc. 77 vadovai neatestuoti, t.y. 54 proc. Lyginant su 2013 m. duomenimis, vadovų, atestuotų antrajai vadybos kategorijai sumažėjo dėl vadovų kaitos 1,4 proc. (buvo 27 vadovai, t.y. 18,4 proc.), o atestuotų trečiajai vadybos kategorijai nežymiai, t.y. 1,1 proc., padaugėjo (buvo 41, t.y. 27,9 proc.). Rajono ugdymo įstaigose daugėja jaunų vadovų, todėl neatestuotų vadovų procentas išlieka gana didelis.

**Mokytojų ir pagalbos mokiniui specialistų atestacija**

Lyginant 2012 m. spalio 1 d. ir 2013 m. spalio 1 d. duomenis bendras mokytojų ir pagalbos mokiniui specialistų skaičius sumažėjo 3,4 %, o neatestuotų skaičius sumažėjo 18,1 %. Tai susiję ne tik su mažėjančiu mokytojų ir pagalbos mokiniui specialistų skaičiumi, bet ir augančiu aukštesnę kvalifikacinę kategoriją įgijusių mokytojų skaičiumi.

2014 m. Vilniaus rajono savivaldybės švietimo įstaigose dirbo 1155 mokytojai.

|  |  |  |
| --- | --- | --- |
| Dirbančių pagrindinėse pareigose mokytojų ir pagalbos mokiniui specialistų skaičius | Neatestuotųmokytojų irpagalbosmokiniuispecialistųskaičius | Suteiktos kvalifikacinės kategorijos |
| Mokytojams | Pagalbos mokiniui specialistams |
| 1196(2012 m. spalio 1 d.) | 83(7,0 %) | Mokytojo | Vyresn.mokytojo | Mokyt.metod. | Eks-perto | Specia-listo | Vyresn.spec. | Metodi-ninko |
| 232(19,4 %) | 627(52,4 %) | 211(17,6 %) | 13(1,1 %) | 14(1,2 %) | 12(1,0 %) | 4(0,3 %) |
| 1155(2013 m. spalio 1 d.) | 68(5,9 %) | 218(18,9 %) | 590(51,1 %) | 222(19,2 %) | 15(1,3 %) | 23(2 %) | 15(1,3 %) | 4(0,3 %) |

**Išorės vertinimas**

2013 – 2014 m. m. atliktas išorės vertinimas Maišiagalos Lietuvos didžiojo kunigaikščio Algirdo ir Maišiagalos kun. Juzefo Obrembskio vidurinėse mokyklose. Iki šiol išorės vertinimas atliktas 7 gimnazijose, 4 vidurinėse mokyklose ir 1 pagrindinėje mokykloje. Vertintų mokyklų didžiausi privalumai įvardinti iš Etoso temos: Bendruomenės santykiai, Klasių mikroklimatas; bei kitų temų rodikliai: Aplinkos jaukumas, Partnerystė su kitomis institucijomis; Kiti pasiekimai (dalyvavimas ir laimėjimai olimpiadose, konkursuose, varžybose, projektuose). Labiausiai tobulintina sritis yra Ugdymas ir mokymas; ypač rodikliai: Mokytojo veiklos planavimas, Mokymo nuostatos ir būdai, Mokymosi veiklos diferencijavimas, Vertinimas kaip pažinimas, Vertinimas kaip ugdymas bei tema Specialiųjų mokymosi poreikių tenkinimas. Žemiausiai įvertinti rodikliai: Planų kokybė ir dermė, Plano įgyvendinimas ir jo poveikis, Įsivertinimo rezultatų naudojimas.

**Projektas Lyderių laikas 2**

Nuo 2012 m. balandžio mėn. rajone vykdant projektą Lyderių laikas 2 (LL2). Vilniaus rajono savivaldybės kūrybinė komanda sukūrė unikalų savivaldybės lyderystės modelį „Efektyvus mokyklos valdymas dėl geresnės ugdymo kokybės“. Pradėta įgyvendinti konsultacinės vadybinės ir pedagoginės tarpusavio pagalbos sistema – vidinių ir išorinių konsultacijų modelis projekte dalyvaujančiose mokyklose pasitelkus į pagalbą reikalingus specialistus-konsultantus. Pagal LL2 projektą 2 iš 4 formaliųjų studijų ir 14 iš 15 neformaliųjų studijų dalyvių sėkmingai baigė lyderystės dvejų metų studijas. Buivydiškių vaikų darželio direktorė G. Baliul ir Nemenčinės Gedimino gimnazijos lietuvių kalbos mokytoja J. Stankevičienė baigė vadybos krypties Švietimo lyderystės programą, joms suteikta vadybos magistro kvalifikacija; neformaliųjų studijų dalyviai gavo pažymėjimus, kurie prilyginti formaliųjų Švietimo lyderystės studijų programos 40-45 proc.

**Vaiko gerovės komisija**

Vilniaus rajono savivaldybės administracijos Vaiko gerovės komisija bendradarbiavo su vaikų tėvais, mokyklomis, specialistais darbui su socialinės rizikos šeimomis, dirbančiais seniūnijose, prokurorais, nepilnamečių reikalų inspektoriais, Vaikų teisių apsaugos tarnyba, Vilniaus rajono Pedagogine psichologine tarnyba, Psichikos sveikatos centru, policija.

Pagrindinis minimalios vaiko priežiūros priemonių tikslas – teigiami vaiko elgesio ir asmenybės pokyčiai. Vidutinės priežiūros priemonės skyrimas - paskutinis žingsnis, išsekus visoms kitoms galimybėms pakeisti vaiko elgesį, kuomet vaiko elgesys kelia realų pavojų jo ar kitų žmonių gyvybei, sveikatai.

Per 2014 metų I pusmetį minimalios priežiūros priemonės buvo skirtos 15 rajono vaikų, 5 vaikams skirta vidutinės priežiūros priemonė. Vaikų skaičius, kuriems skirta minimali ir vidutinė priežiūros priemonė, palyginus su praeitų metų laikotarpiu, išlieka panašus, tačiau savivaldybės administracijos Vaiko gerovės komisija nagrinėja vis sudėtingesnius atvejus, didėja nepilnamečių nusikalstamumas, susiduriama su vis sunkesniais elgesio pažeidimais (vagystės, turto sugadinimai, alkoholio ir narkotinių medžiagų vartojimas, bėgimas iš namų, mokyklos nelankymas, kitų vaikų skriaudimas).

Vaiko minimalios ir vidutinės priežiūros priemonių skyrimas

|  |  |  |
| --- | --- | --- |
| *Eil. Nr.* | *Priemonės* | *Vaikų skaičius* |
| 1. | Įpareigojimas lankytis pas specialistą | 13 |
| 2. | Įpareigojimas mokytis pagal pradinio, pagrindinio, vidurinio ar profesinio mokymo programas | 12 |
| 3. | Įpareigojimas tęsti mokymąsi kitoje mokykloje | 1 |
| 4. | Įpareigojimas dalyvauti socialinio ugdymo, reabilitacijos, integracijos, prevencijos, edukacinėse ir kitose programose | 2 |
| 5. | Vidutinė priežiūros priemonė | 5 |

**Patyčių prevencija**

Siekiant mažinti patyčių problemą, 2014 m. kovo 26 dieną buvo organizuota Vilniaus r. mokinių konferencija „Patyčios mokykloje: priežastys, pasekmės, prevencija“.Konferencijoje dalyvavo Vilniaus r. bendrojo lavinimo mokyklų 9–12 klasių bei gimnazijų I–IV klasių mokiniai. Konferenciją organizavo Vilniaus r. Rudaminos „Ryto“ gimnazijos ir Rudaminos F. Ruščico gimnazijos psichologės, bendradarbiaujant su Vilniaus r. savivaldybės Švietimo skyriumi ir Vilniaus r. Pedagogine psichologine tarnyba. Buvo atlikta ugdymo įstaigų apklausa apie patyčių paplitimą, prevencinių programų vykdymą Vilniaus rajono mokyklose, darželiuose, konferencijoje pristatytas pranešimas „Prevencinės programos Vilniaus r. ugdymo įstaigose“. Konferencijos tikslas buvo aptarti patyčių problemą, paskatinti mokinius pagalvoti, kaip jie gali prisidėti prie patyčių mažinimo, pasidalinti gerąja patirtimi, kaip mažinti patyčias bei siekti kurti draugišką atmosferą mokyklose. Konferencijoje mokiniai pristatė darbus, susijusius su patyčiomis, jų įveikimu (pranešimai, projekto, filmo, plakato pristatymai).

**Vaikų vasaros poilsio organizavimas**

Vilniaus rajono savivaldybės administracija kasmet finansuoja vaikų ir jaunimo socializacijos programas per viešai skelbiamą Vaikų ir jaunimo socializacijos programų konkursą. 2014 metais buvo gautos 42 programos, iš jų: 38 bendrojo ugdymo įstaigos ir 4 visuomeninės organizacijos. Programų finansavimui buvo skirta 47 204 Lt.

Vilniaus rajono savivaldybės administracija iš dalies finansavo ir rajono mokyklų keliones į tarptautines varžybas bei stovyklas.

**Nemokamas mokinių maitinimas**

Švietimo skyrius nustatyta tvarka rūpinasi, kad visi socialiai remtini mokiniai gautų nemokamus pietus mokykloje. 2013 metų I-ąjį pusmetį nemokamus pietus gavo 3 680 mokinių, o metų pabaigoje – 2 960 mokiniai. 2014 m. I-ąjį pusmetį nemokamai pietavo 3 030 mokinių.

**Ugdymo aplinka**

Rajono savivaldybės mokyklose veikia 49 mokyklų bei jų skyrių bibliotekos, kurių bendras fondas sudaro 299,6 tūkst. vnt. dokumentų, iš jų 4 300 vnt. skaitmeninių bei 2 725 garsinių regimųjų, ir apie 220 tūkst. vnt. vadovėlių. Bibliotekose įrengta 215 kompiuterizuotų skaitytojų darbo vietų su interneto prieiga.

2014 m. iš mokinio krepšelio lėšų naujų vadovėlių bei ugdymo priemonėms įsigyti savivaldybės švietimo įstaigoms skirta 640 tūkst. Lt suma, nemokamai iš įvairių organizacijų gauta leidinių už 26,5 tūkst. Lt.

Savivaldybės mokyklose yra 70 interaktyvių lentų, 1765 kompiuteriai, iš kurių 1583 prijungti prie interneto.

Elektroninį dienyną naudoja 15 savivaldybės mokyklų. Dar 10 mokyklų planuoja pradėti naudoti elektroninį dienyną nuo šių mokslo metų pradžios.

**Pasiekimai**

Vilniaus rajono mokiniai sėkmingai dalyvavo visų mokomųjų dalykų rajoninėse, regioninėse, respublikinėse ir tarptautinėse olimpiadose bei konkursuose.

 2014 m. respublikinių bei tarptautinių olimpiadų rezultatai

|  |  |  |
| --- | --- | --- |
| *Dalykas* | *Vieta* | *Švietimo įstaigos pavadinimas* |
| *Technologijos* | I vieta | Nemenčinės Gedimino gimnazija |
| *Lietuvių kalbos (tautinių mažumų mokyklų) olimpiada* | LR Švietimo ir mokslo ministro padėkos raštas | Nemėžio šv. Rapolo Kalinausko gimnazija - už kultūrinį išprusimą  |
| *Lenkų kalba* | III vieta | Nemenčinės Konstanto Parčevskio gimnazija |
| LR Švietimo ir mokslo ministro padėkos raštas | Paberžės šv. S. Kostkos vidurinė mokykla |
| *Rusų kalba (užsienio)* | I vieta | Nemėžio šv. Rapolo Kalinausko gimnazija |
| *Rusų kalba (užsienio)* | Lietuvos Respublikos švietimo ir mokslo ministro pagyrimo raštas | Rudaminos Ferdinando Ruščico gimnazija - už puikų kalbėjimo užduočių atlikimą. |
| *Anglų kalba* | Lietuvos Respublikos švietimo ir mokslo ministro pagyrimo raštasIX vieta | Pagirių gimnazija - specialiojo prizo laimėtoja (už įdomiausia filmo apžvalgos pavadinimą)Pagirių gimnazija |
|

|  |
| --- |
| **Tarptautinis konkursas „Kengūra‘2014“** |
| Konkursas | Rezultatas | Kategorija | Mokykla |
| Tarptautinis konkursas „Kengūra‘201**4**“ | Geriausiųjų Lietuvoje 50 – tuke | Nykštukas(1-2 klasės) | Buivydžių vidurinė mokykla |
| Maišiagalos kun. Juzefo Obrembskio vidurinė mokykla |
| Nemėžio šv. R. Kalinausko gimnazijos Grigaičių pradinio ugdymo skyrius |
| Pakenės Česlovo Milošo pagrindinė mokykla |
| Šumsko pagrindinė mokykla |
| Mažylis(3-4 klasės) | - |
| Bičiulis(5-6 klasės) | - |
| Kadetas(7-8 klasės) | Bezdonių Julijaus Slovackio vidurinė mokykla |
| Egliškių šv. Jono Bosko vidurinė mokykla |
| Junioras(9-10 klasės) | - |
| Senioras(11-12 klasės) | Bezdonių Julijaus Slovackio vidurinė mokykla |
| Maišiagalos kun. Juzefo Obrembskio vidurinė mokykla |

 |

Visi rajoninių olimpiadų bei konkursų laimėtojai apdovanoti atminimo dovanėlėmis bei padėkos raštais, o respublikinio etapo I-III vietų bei rajoninio etapo pirmųjų vietų laimėtojai – vyresniųjų klasių mokiniai buvo apdovanoti kelione į Romą, skirta Jono Pauliaus II kanonizacijai. Dauguma renginių dalyviai buvo apdovanoti padėkos raštais už labai gerą pasirengimą, dalis atostogavo stovyklose Vakarinės Varšuvos apskrityje ir Leboje.

**Egzaminai**

 2014 metais brandos egzaminus laikė 744 (2013 m. – 777, 2012 m. - 838) mokiniai iš visų Vilniaus rajono savivaldybės teritorijoje esančių švietimo įstaigų. Iš jų – 581 (2013 m. – 590, 2012 metais – 624) Vilniaus rajono savivaldybės mokyklų dvyliktokai.

Iš 744 abiturientų valstybinius brandos egzaminus pasirinko laikyti 399 kandidatai (51 proc.), iš jų – 349 abiturientai iš Vilniaus rajono savivaldybės mokyklų (59 proc.).

Daugiausia abiturientų laikė šiuos valstybinius brandos egzaminus:

užsienio kalbą (rusų) – 394 (52,9 %) mokiniai;

lietuvių kalbą ir literatūrą – 380 (51 %) savivaldybės mokyklų mokinių).

Palyginus su praeitais metais daugiau abiturientų pasirinko laikyti matematiką – 262 mokiniai (t.y. 35,2 %, 2013 m. – 30,5 %), užsienio (anglų) kalbą – 188 mokiniai (t.y. 25,3 %, 2013 m. – 20,3%); biologiją – 88 mokiniai (t.y. 11,2 %, 2013 m. – 8,8 %). Sumažėjo laikiusiųjų istorijos VBE - 259 mokiniai (t.y. 34,8 %, 2013 m. – 43,7 %). Rengiant naujų mokslo metų ugdymo planus mokykloms rekomenduojame atsižvelgti į abiturientų VBE pasirinkimo tendencijas skiriant valandas dalykų pamokoms, siūlant pasirenkamuosius dalykus, dalykų modulius, neformaliojo švietimo valandas. Svarbu atsižvelgti ir į mokytojų kvalifikaciją bei jos tobulinimą dirbant pagal vidurinio ugdymo programą.

100 proc. mokinių laikė gimtosios lenkų kalbos (361) ir gimtosios rusų kalbos (11) mokyklinį brandos egzaminą.

100 proc. įvertinimus gavo 12 Vilniaus rajono savivaldybės mokyklų abiturientai iš Rudaminos „Ryto“ gimnazijos (3), Pagirių gimnazijos (2), Avižienių gimnazijos (1), Nemenčinės K. Parčevskio gimnazijos (1), Nemenčinės Gedimino gimnazijos (1), Kalvelių „Aušros“ gimnazijos (1), Kalvelių S. Moniuškos gimnazijos (1), Maišiagalos kun. J. Obrembskio gimnazijos (1), Rukainių vidurinės mokyklos (1),. Šimtukus abiturientai gavo už užsienio kalbos (anglų, rusų), matematikos valstybinius brandos egzaminus.

**Abiturientų įstojimas**

 Pagal švietimo įstaigų pateiktas duomenis 2014 metais 61 % Vilniaus rajono švietimo įstaigų abiturientų (350 mokinių ) įstojo į universitetus ir kolegijas, tai yra 3 % daugiau negu 2013 metais (58 %) .

Į universitetus šiemet įstojo 33 % abiturientų (2013 m. -31 %, 2012 m. - 36%, 2011m. - 37%). Į kolegijas įstojo 28 % abiturientų ( 2013 m. -27 %, 2012 m. -27 %, 2011 m. -23 %).

Šiais metais dažniausiai Vilniaus rajono abiturientai rinkosi studijas šiose aukštosiose

mokyklose: Vilniaus Gedimino technikos universitete, Vilniaus universitete, Lietuvos edukologijos universitete, Mykolo Romerio universitete, Balstogės universiteto Vilniaus filiale, Vilniaus kolegijoje, Vilniaus technologijų ir dizaino kolegijoje, Vilniau verslo kolegijoje.

Šiemet populiariausios buvo inžinerinės ir logistikos studijos, abiturientai pasirinko

studijuoti pagal šias specialybės: transporto inžinerija, finansų inžinerija; elektronikos inžinerija, mechanikos inžinerija, kelių ir geležinkelių inžinerija, aplinkos apsaugos inžinerija, fundamentinių mokslų inžinerija, aviacijos mechanikos inžinerija, transporto logistika, verslo logistika, logistika ir ekspedijavimas, transporto verslo vadyba.

Taip pat paklausiomis specialybėmis išlieka: informatika arba informacinės technologijos,

verslo informacinės sistemos, finansai, ekonomika, anglų/lietuvių (ir kitų kalbų) filologija, vadyba ir verslo administravimas, bankininkystė, buhalterinė apskaita, slauga, viešieji ryšiai, teisė, tarptautiniai santykiai, psichologija, reklamos kūryba.

 Riečiau pasirenkamos tokios specialybės kaip: dietetika, kūrybos komunikacija, cheminė

analizė, nanomedžiagų chemija, mikrobiologija ir biotechnologijos, maisto mokslas, veterinarija, išmaniųjų įrenginių technologijos.

 2014 m. geriausiai į **aukštąsias mokyklas** įstojo šių švietimo įstaigų abiturientai:

Pagirių gimnazijos (86 %),

Avižienių gimnazijos (79 %),

Mickūnų vidurinės mokyklos (79 %),

Kalvelių ,,Aušros“ gimnazijos (75 %),

Nemenčinės Konstanto Parčevskio gimnazijos (73 %),

Rudaminos Ferdinando Ruščico gimnazijos (73 %),

Nemenčinės Gedimino gimnazijos (69 %),

Maišiagalos kun. Juzefo Obrembskio gimnazijos (67 %),

Medininkų šv. Kazimiero vidurinės mokyklos (67 %),

Rudaminos ,,Ryto“ gimnazijos (66 %),

 Maišiagalos Lietuvos didžiojo kunigaikščio Algirdo gimnazijos (64,5%),

Nemėžio šv. Rapolo Kalinausko gimnazijos (61 %),

Bezdonių Julijaus Slovackio vidurinės mokyklos (55 %),

Juodšilių šv. Uršulės Leduchovskos gimnazijos (53 %).

Geriausiai į **universitetus** įstojo šių gimnazijų abiturientai:

Maišiagalos kun. Juzefo Obrembskio gimnazijos (63 %),

Kalvelių ,,Aušros“ gimnazijos (50 %),

Rudaminos Ferdinando Ruščico gimnazijos (46 %),

Pagirių gimnazijos (44 %),

Nemenčinės Gedimino gimnazijos (42 %),

Avižienių gimnazijos (41 %),

Juodšilių šv. Uršulės Leduchovskos gimnazijos (41 %).

 Į **kolegijas** daugiausiaiįstojo šių švietimo įstaigų abiturientų:

Mickūnų vidurinės mokyklos (65 %),

Nemenčinės Konstanto Parčevskio gimnazijos (44 %),

Pagirių gimnazijos (42 %),

Avižienių gimnazijos (38 %),

Sužionių vidurinės mokyklos (38 %),

Medininkų šv. Kazimiero vidurinės mokyklos (33,5 %),

Bezdonių Julijaus Slovackio vidurinės mokyklos (33 %).

 Į universitetus ir kolegijas 2014 m. įstojo **65 %** rajono gimnazijose besimokusių abiturientų ir **48 %** vidurinių mokyklų abiturientų. Praeitais metais (2013 m.) į universitetus ir aukštąsias mokyklas įstojo **68 %** rajono gimnazijose ir **47 %** vidurinėse mokyklose besimokusių abiturientų.

2014 m. **11** Vilniaus rajono abiturientų įstojo į aukštąsias mokyklas užsienyje, kas sudaro **2 %** (1– Didžiojoje Britanijoje, 1- Olandijoje, 9- Lenkijoje).

Šiemet 2 % mažėjo abiturientų skaičius stojusių į profesines mokyklas ir profesinio mokymo

rengimo centrus ir sudarė **19** **%**  (2013 m. į profesinės mokyklas įstojo **21 %,** 2012 m. -**16 %**, 2011 m.- **19 %** abiturientų ).

Profesijos, kurios dažniausiai rinkosi merginos: apskaitininkės-kasininkės, konditerės, floristės, kulinarės, kirpėjos, virėjos, auklės, padavėjos- barmenės, socialinės darbuotojos profesijas.

Vaikinai rinkosi lokomotyvo mašinisto, santechniko, suvirintojo, logistikos ekspeditoriaus, policininko, automobilių arba elektromechaniko, statybininko, vidaus apdailininko, virėjo profesijas.

 Abiturientų skaičius, kurie po mokyklos baigimo niekur neįstoja nes pasirenka darbinę

veiklą arba išvažiuoja į užsienį, išlieka panašus. 2014 m. metais tokių abiturientų Vilniaus rajone buvo **100**, kas sudarė **20 %** **(2013 m. -21 %, 2012 m. – 21 %, 2011 m. – 21 %)**.





**Pilietinis ir etninis ugdymas**

Siekiant stiprinti mokinių pilietinį ugdymą rajono švietimo įstaigose vyko Lietuvos valstybinių švenčių minėjimo mokykliniai bei rajoniniai renginiai, buvo organizuojamos parodos, viktorinos bei pilietinės akcijos.

Prie pilietinio ugdymo stiprinimo prisidėjo Vilniaus rajono savivaldybėje įvykęs Konstitucijos egzamino 1-asis etapas.

 2014 metai skirti lietuvių grožinės literatūros pradininko Kristijono Donelaičio 300-osioms metinėms pažymėti. Šia proga visose rajono švietimo įstaigose vyko renginiai, parodos bibliotekose, skaitymo konkursai, skirti K. Donelaičiui.

 2014 metai taip pat paskelbti Šeimos, Teatrų, Vaikų sveikatos, Oršos mūšio 500-ųjų metinių ir Lietuvos dainų šventės metais. Vieni renginiai, skirti šioms datoms yra jau įvykę, kitus planuojama organizuoti.

Patriotiniam katalikiškam ugdymui stiprinti Vilniaus rajono savivaldybėje 2013-2014 m. m. organizuotas renginių ciklas, skirtas popiežiui Jonui Pauliui II atminti: katachezės, integruotos pamokos, viktorinos, rajoninis poezijos ir dailės konkursas, sporto šventė, konferencija, paroda skirta Jono Pauliaus II apsilankymui Lietuvoje atminti ir kiti renginiai. Renginių ciklą vainikavo kelionę skirtą Jono Pauliaus II kanonizacijai į Romą (į kuria važiavo 25 mokiniai: respublikinių, rajoninių olimpiadų bei kitų konkursų laureatai) ir II Vilniau rajono piligriminė kelionė kun. Juzefo Obrembskio pėdsakais, kurioje dalyvavo viso apie 300 mokinių iš 27 Vilniaus rajono švietimo įstaigų.

**Neformalusis švietimas**.

Kasmet daugėja neformaliojo švietimo paslaugų teikėjų skaičius. Mokiniai lanko ne tik savo mokyklose veikiančius būrelius ar Muzikos, Meno, Sporto mokyklas, bet ir lavina savo gebėjimus rajono daugiafunkciniuose centruose ir jų skyriuose, įvairiuose sporto klubuose bei privačių asmenų organizuojamoje veikloje. Mokiniai aktyviai dalyvauja nevyriausybinių organizacijų, kaimo bendruomenių centrų, bibliotekų, policijos, Visuomenės sveikatos biuro organizuojamuose renginiuose. Neformaliojo vaikų švietimo mokyklose 2013-2014 m. m. buvo ugdomi 851 mokinys. Nemenčinės muzikos mokykloje -160, Pagirių muzikos mokykloje -129, Rudaminos meno mokykloje - 212, Sporto mokykloje -350 mokinių. Nors mokinių skaičius bendrojo ugdymo įstaigose mažėja, tačiau neformaliojo vaikų švietimo mokyklos išlieka populiarios.

 **Švietimo finansavimas**

Vilniaus rajono savivaldybės administracijos švietimo įstaigos buvo finansuojamos iš tikslinės valstybės dotacijos (mokinio krepšelio), savivaldybės biudžeto, Europos Sąjungos lėšų ir kitų šaltinių.

2014 metų švietimui skirtos biudžeto lėšos, tūkst. Lt:

|  |  |
| --- | --- |
| *Lėšų šaltinis* | *Lt* |
|
|
| Mokinio krepšelio lėšos |  54 710 000 |
| Savivaldybės lėšos, skirtos savarankiškoms funkcijoms finansuoti |  39 020 0000 |
| Savivaldybės lėšos, skirtos investiciniams projektams |  3 812 000 |
| Valstybinėms (perduotoms savivaldybėms) funkcijoms finansuoti  |  3 258 500 |
| Biudžetinių įstaigų pajamos programoms finansuoti |  2 236 900 |
| ***Iš viso:*** | **103 037 400** |

Bazinis mokinio krepšelio dydis 2014 metais – 3 348 Lt. (2013 m. – 3 310 Lt).

Ikimokyklinio ugdymo krepšelis 2014 metais – 3 348 Lt.

 Nuo 2014 m. sausio 1 d. asignavimų valdytojais tapo 12 Vilniaus rajono švietimo įstaigų (10 gimnazijų, 1 vidurinė ir 1 pradinė mokyklos).

 Vilniaus rajono savivaldybei Mokinio krepšelio lėšos 2014 metams buvo padidintos 109 tūkst. Lt. Vilniaus rajono savivaldybės tarybos sprendimu mokinio krepšelio dotacija bus paskirstyta švietimo įstaigoms, bibliotekininkų, finansuojamų iš mokinio krepšelio lėšų, darbo užmokesčiui padidinti (2 BMA 1 pareigybei).

**Rajono ugdymo įstaigų projektavimo, pastatų renovacijos,**

**statybos-rekonstrukcijos ir remonto darbai**

|  |  |  |  |
| --- | --- | --- | --- |
| *Įstaigos pavadinimas* | *Darbų pobūdis* | *Darbų vertė**Lt* | *Pastabos* |
| Paberžės šv. S. Kostkos vid. m-kla | Sanitarinių mazgų, persirengimo kambarių prie sporto salės remontas, laiptų turėklų keitimas | 125 000 |  |
| Avižienių, Nemėžio šv. R. Kalinausko, Rudaminos F. Ruščico gimnazijos, Juodšilių šv. U. Leduchovskos, Paberžės ,,Verdenės‘‘, Egliškių šv. J. Bosko vid. m-klos | Investicinių projektų parengimas | 52 000 | Projektai parengti ir pateikti ŠMM |
| Avižienių gimnazija | Pastato renovacijos-rekonstrukcijos darbai | 3 800 000 | 2 126 000 Lt ES lėšos. Darbai baigti |
| Juodšilių šv. U. Leduchovskos vid. m-kla |  Mokyklos renovacija- rekonstrukcija su sporto salės ir valgyklos priestatu  | 4 300 000 | 3 500 000 Lt VIP lėšos |
| Egliškių šv. J. Bosko vid. m-kla |  Mokyklos priestato I etapo statyba.Tolimesnė pastato modernizacija | 3 770 000900 000 | Mokyklos priestato I etapo statybos darbų pabaiga. 900 000 Lt VIP lėšos  |
| Rudaminos F. Ruščico gimnazija |  Pastato renovacijos-rekonstrukcijos darbai | 3 600 000 | 370 000 Lt WP lėšos2 600 000 Lt VIP lėšos |
| Pagirių gimnazija | Vidaus patalpų remontas | 500 000 | 500 000 VIP lėšos |
| Čekoniškių vid. m-kla  | Priešmokyklinio ugdymo grupės patalpų įrengimas, krosnių remontas | 75 000 |  |
| Lavoriškių vid. m-kla | Stogo dangos keitimas | 170 000 |  |
| Marijampolio M. Lukšienės gimnazija | Šviestuvų keitimas | 30 000 |  |
| Medininkų šv. Kazimiero vid. m-kla | Ištraukiamoji valgyklos ventiliacija | 20 000 |  |
| Zujūnų vid. m-kla | Langų keitimas | 63 000 |  |
| Buivydiškių vaikų darželis | Sanitarinių mazgų remontas | 60 000 |  |
| Pagirių vaikų darželis ,,Pelėdžiukas“ | Sanitarinių mazgų remontas | 54 000 |  |
| Valčiūnų vaikų darželis | Šildymo sistemos ir šiluminio mazgo renovacija | 32 000 |  |
| Glitiškių mokykla-darželis | Stogo remontas | 9 000 |  |
| Rukainių vid. m-kla | Šviestuvų keitimas | 13 300 |  |
| Riešės vaikų darželis | Darželio rekonstrukcijos techninis projektas, stogo remontas | 38 000 |  |
| Bezdonių ,,Saulėtekio“ pagr. m-kla | Grindų, krosnių remontas | 7 000 |  |
| Rakonių pagrindinė | Šviestuvų keitimas | 3 000 |  |
| Medininkų mokykla-darželis | Pastato renovacija-rekonstrukcija | 600 000 | 150 000 Lt SL likusios lėšos iš aplinkos kaitos programos (ES) |
| Rukainių vaikų darželis | Pastato renovacija-rekonstrukcija | 800 000 | 360 000 Lt SL likusios lėšos iš aplinkos kaitos programos (ES) |
| Mostiškių vaikų darželis | Pastato renovacija-rekonstrukcija | 1 000 000 | 450 000 Lt SL likusios lėšos iš aplinkos kaitos programos (ES) |
| Sudervės vaikų darželis | Nauja statyba | 5 100 000 | 470 000 Lt WP lėšos 2014 m., likusios SL |

2014 metais suplanuotos investicijos į ugdymo įstaigų pastatų modernizavimą, renovaciją-rekonstrukciją daugiau nei **13 mln. litų**. Iš **jų 7,5 mln**. **litų valstybės lėšos**, **0,84 mln. litų** **WP lėšos**, daugiau nei **3 mln. litų** **savivaldybės lėšos**, **1,5 mln. litų europinės lėšos.** Daugiausia lėšų šiais metais bus investuota į Rudaminos F. Ruščico gimnaziją - **3,6** **mln. litų** ir Juodšilių šv. U. Leduchovskos vidurinę mokyklą - **4,3 mln. litų**. Baigus darbus abi ugdymo įstaigos bus visiškai renovuotos, modernizuotos, su naujais baldais, įrengimais. Bus baigti renovuoti dar trys (Mostiškių, Rukainių, Medininkų) vaikų darželiai, pradėta naujo Sudervės vaikų darželio statyba, kurio darbų vertė **5,1 mln. litų**. Bus atlikta įvairių smulkesnių remonto darbų už **0, 67 mln. litų.**

**2014-2015 M. M. VEIKLOS PRIORITETAI**

1. **Tobulinti mokymo ir mokymosi kompetencijas.**
2. **Teikti ugdymą(si) pagal poreikius ir galimybes, užtikrinti mokinių emocinį bei fizinį saugumą.**
3. **Sustiprinti švietimo įstaigų vidaus įsivertinimą, atsižvelgiant į jo išvadas planuoti ir tobulinti veiklą.**

**4. Tęsti 2013-2014 m. m. veiklos prioritetą – Plėtoti ugdymo(si) lyderystę mokykloje.**